CELEX: E2015P0003
Language: el
Date: 2015-01-20 00:00:00
Title: Αίτηση συμβουλευτικής γνωμοδότησης του Δικαστηρίου της ΕΖΕΣ από το Staatsgerichtshof des Fürstentums Liechtenstein με ημερομηνία 20 Ιανουαρίου 2015 στην υπόθεση Liechtensteinische Gesellschaft für Umweltschutz v Gemeinde Vaduz (Υπόθεση E-3/15)

2.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/21
            
         Αίτηση συμβουλευτικής γνωμοδότησης του Δικαστηρίου της ΕΖΕΣ από το Staatsgerichtshof des Fürstentums Liechtenstein με ημερομηνία 20 Ιανουαρίου 2015 στην υπόθεση Liechtensteinische Gesellschaft für Umweltschutz v Gemeinde Vaduz
   (Υπόθεση E-3/15)
   (2015/C 217/07)
   Με επιστολή της 20ής Ιανουαρίου 2015, υπεβλήθη αίτηση στο Δικαστήριο της ΕΖΕΣ από το Staatsgerichtshof des Fürstentums Liechtenstein (Ανώτατο Δικαστήριο του Πριγκιπάτου του Λιχτενστάιν), η οποία καταχωρίστηκε από τη γραμματεία πρωτοκόλλου του δικαστηρίου στις 22 Ιανουαρίου 2015 προς γνωμοδότηση στην υπόθεση Liechtensteinische Gesellschaft für Umweltschutz v Gemeinde Vaduz, με τα εξής ερωτήματα:
   
               1.
            
            
               Είναι η οδηγία 2011/92/ΕΕ της 13ης Δεκεμβρίου 2011, σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, εφαρμοστέα στο Πριγκιπάτο του Λιχτενστάιν στις διαδικασίες ΕΠΕ που εξακολουθούν να βασίζονται, σύμφωνα με τις μεταβατικές ρυθμίσεις, στον νόμο Gesetz über die Umweltverträglichkeitsprüfung (νόμος περί περιβαλλοντικών επιπτώσεων), της 10ης Μαρτίου 1999 («η παλιά εκδοχή του νόμου σχετικά με την εκτίμηση των περιβαλλοντικών επιπτώσεων»);
            
         
               2.
            
            
               Εάν ναι, συνιστά παράνομο περιορισμό του δικαιώματος καταγγελίας περιβαλλοντικών οργανώσεων βάσει του άρθρου 11 της οδηγίας 2011/92/ΕΕ, σε συνδυασμό με το άρθρο 20 της παλιάς εκδοχής του νόμου σχετικά με την εκτίμηση των περιβαλλοντικών επιπτώσεων στην προκειμένη περίπτωση, τυχόν λήψη, εκ μέρους της κυβέρνησης, γενικής απόφασης για την περιβαλλοντική συμβατότητα του έργου σύμφωνα με το άρθρο 16 της παλιάς εκδοχής του νόμου σχετικά με την εκτίμηση των περιβαλλοντικών επιπτώσεων σε ξεχωριστή διαδικασία αλλά και η ταυτόχρονη διατήρηση —υπό μορφήν όρων— του δικαιώματος του αποφασίζειν σε κρίσιμα ζητήματα που σχετίζονται με την περιβαλλοντική συμβατότητα του έργου στις επακόλουθες διαδικασίες χορήγησης άδειας δυνάμει ειδικής νομοθεσίας;
            
         
               3.
            
            
               Εάν ναι, παράγει το άρθρο 11 της οδηγίας 2011/92/ΕΕ άμεσα αποτελέσματα όσον αφορά την εν προκειμένω διαδικασία ΕΠΕ, άρθρο το οποίο αποτελεί τη βάση για την ατομική καταγγελία στο Ανώτατο Δικαστήριο;
            
         
               4.
            
            
               Ποιες θα ήταν οι νομικές συνέπειες, στην προκειμένη περίπτωση, μιας ενδεχόμενης παραβίασης του δικαιώματος καταγγελίας δυνάμει της οδηγίας όσον αφορά τα ερωτήματα 2 και 3;